Ad yettban dakken hatnan neqqen s tesmeḍakk wid-ak mazal llan d imengaḍen. i yeselken ala inamalen ur nettɛeṭil ara ɣellin deg icebbaken n yigen n uselluli aɣelnaw (A.L.N) akked yimɣaren. Nesibɛid yakk medden. Asmi ur d yegri ula d yiwen wemdan deg tmurt n leqbayel ass-nni ad teḥbes tnekra weḥdes, am tmes-nni i ɣef yehdder Sibinyi. Tgerrez tarrayt rrbeḥ-ines iban. Acku mačči ‘’d tidet ad iɣil yiwen dakken wigad ara ad yeggrin ad ttalasen i lebda i yefransisen. Kulci ad yettwattu, ula dlmeyytin. Imdanen-neɣ i d-ttemliliɣ ttbinen-d am axxuten iyettwatebɛen i yellan yerna ttkemmilen tismin-nsen, ttemyexdaɛen, ttemyundin tiqerracin timecṭaḥ, ttemyenḥasen u ttemyekrahen. Di tazwara, Wid yesɛan lmeyytin di twacult-nsen llan zemren ad sfaydin kra n zzux seg-s, ad banen ifen wiyaḍ s isaḍen- nsen, tura ulac anwa ur nesɛi ara lmeyytin, wid i yenɛttaben, imeḥbas neɣ ixabiten, ur diqqim zzux neɣ laḥya ara d-yettuleqḍen. Yebda daɣen ad newzen Ifransisen akken ilaq, nesteɛrif s tebɣest-neɣ tigzi-nsen am tibellidit neɣ leɣdar-nsen. Qarben s tɣara tamazlayt akter s yizzayriyen am yemdanen, wiyaḍ qarben s tɣara tamazlayt s uccanen, s idebbiwen d iḥellufen i yettidiren deg mudaɣ-nneɣ. Kulci yettɛeday am akken amadaɣ yuɣal d tiḥgin s axxuten d iṣuḍaf-ines. Wigad ur nezmir ara ad zbun rewlen s lemɣawla si teḥginuqbel ad mmten.